31998R2042
L 263/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2042/98 НА КОМИСИЯТА
от 25 септември 1998 година
относно специалните условия за предоставяне на помощи за частно складиране на свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), последно изменен с Регламент (ЕО) № 3290/94 (2), и по-специално член 4, параграф 6 и член 5, параграф 4 от него,
като има предвид, че могат да се предприемат мерки за интервениране в сектора на свинското месо, когато средната цена на свинското трупно месо на представителните пазари на Общността е под 103 % от базисната цена и има вероятност да се запази под това ниво;
като има предвид, че състоянието на пазара се характеризира със спад в цените под цитираното по-горе ниво; като има предвид, че това състояние има вероятност да се запази с оглед на сезонните и цикличните тенденции на развитие;
като има предвид, че е нужно да се предприемат мерки за интервениране; като има предвид, че тези мерки могат да се ограничат с отпускането на помощи за частно складиране;
като има предвид, че с оглед възможната продължителност на настоящата криза на пазара на свинско месо операторите следва да се задължат да изнесат продуктите, които са предмет на договор за складиране, с цел да се избегне връщането на последните на пазара на Общността след изваждането им от склада; като има предвид, че този износ трябва да се извърши съгласно определени разпоредби, предвидени в Регламент (ЕИО) № 3444/90 на Комисията (3), последно изменен с Регламент (ЕО) № 3533/93 (4);
като има предвид, че съгласно член 3 от Регламент (ЕИО) № 2763/75 на Съвета (5) срокът на складиране може да бъде намален или удължен; като има предвид, че във връзка с това освен размера на помощите за определен срок на складиране следва да се определи и размерът на допълнителните суми и приспаданията в случаите на удължаване или намаляване на този срок;
като има предвид, че с цел да се улеснят административните и контролните задачи, произтичащи от сключването на договорите, изглежда целесъобразно да се установят минимални количества;
като има предвид, че гаранцията трябва да се определи в размер, който да е достатъчен, за да задължи складиращия да изпълни задълженията си по договора;
като има предвид, че мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
1. Считано от 28 септември 1998 г. заявленията за отпускане на помощи за частно складиране могат да се подават в съответствие с разпоредбите на Регламент (ЕИО) № 3444/90. Списъкът на продуктите, които могат да се ползват от такива помощи, и съответният им размер са посочени в приложението към настоящия регламент.
2. Без да се засягат разпоредбите, предвидени в член 3, параграф 4 от Регламент (ЕИО) № 3444/90, всички продукти, които са предмет на договор, трябва да се изнесат най-късно на шестдесетия ден след максималния срок на складиране по договора, в съответствие с една от трите възможности, предвидени в член 9, параграф 4 от посочения по-горе регламент.
3. Разпоредбите на член 6, параграф 3 от Регламент (ЕИО) № 3444/90 се прилагат mutatis mutandis спрямо неизнесените количества.
4. Ако срокът за складиране е удължен или намален, съответно се адаптира и размерът на помощите. Размерът на ежемесечните и ежедневните допълнителни суми и приспадания е определен в колони 6 и 7 от посоченото по-горе приложение.
Член 2
Минималните количества за един договор и за един продукт са следните:
а)
10 тона за обезкостените продукти;
б)
15 тона за всички останали продукти.
Член 3
Гаранцията възлиза на 20 % от размера на помощите, определен в приложението.
Член 4
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 септември 1998 година.